
Informácia


o prerokovaní vládneho návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (tlač 1133) vo výboroch Národnej rady Slovenskej republiky v druhom čítaní
___________________________________________________________________________

	Výbor Národnej rady Slovenskej republiky pre sociálne veci bol určený ako gestorský výbor k vládnemu návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (tlač 1133). 
	V zmysle § 80 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov podávam informáciu o výsledku prerokovania vyššie uvedeného zákona a návrhy na ďalší postup.

I.

	Národná rada Slovenskej republiky uznesením č. 1295 z 10. septembra 2014 pridelila predmetný návrh zákona na prerokovanie týmto výborom Národnej rady Slovenskej republiky:

Ústavnoprávnemu výboru Národnej rady Slovenskej republiky,
Výboru Národnej rady Slovenskej republiky pre financie a rozpočet a
Výboru Národnej rady Slovenskej republiky pre sociálne veci;

II.
 
	Poslanci Národnej rady Slovenskej republiky, ktorí nie sú členmi výborov, ktorým bol návrh  zákona  pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

III.

Návrh zákona odporučili schváliť:

Ústavnoprávny výbor Národnej rady Slovenskej republiky uznesením č. 486 zo 7. októbra 2014, 
Výbor Národnej rady Slovenskej republiky pre financie a rozpočet uznesením
č. 341 zo 7. októbra 2014, 

Výbor Národnej rady Slovenskej republiky pre sociálne veci uznesením č. 132 
z 9. októbra 2014, 

IV.

	Výbory Národnej rady Slovenskej republiky, ktoré návrh zákona prerokovali, prijali tento návrh:

V čl. I štvrtom bode v § 47 ods. 1 sa na konci pred úvodzovky pripájajú slová „podľa osobitného predpisu46)“.

Predmetný odkaz  na osobitný predpis bol v podstate viazaný na formu vzdelávania (všeobecné a špecifické),  a preto  z hľadiska navrhovanej úpravy v § 47 ods. 1 ho navrhujeme vypustiť. Vzdelávanie zamestnancov sa realizuje podľa vnútroštátnych predpisov a nie je dôvodné odkazovať na nariadenie  EÚ. 

Ústavnoprávny výbor NR SR
Výbor NR SR pre financie a rozpočet
Výbor NR SR pre sociálne veci

V.
 
	Gestorský výbor prerokoval návrh spoločnej správy k vládnemu návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov (tlač 1133).

	Výbor  neprijal platné uznesenie v zmysle § 52 ods. 4  zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. 

	Uznesením výboru č. 135 z 9. októbra 2014 poveril Janu Vaľovú v súlade s § 80 zákona č. 350/1996 Z. z. o rokovacom poriadku v znení neskorších predpisov za spoločného spravodajcu. 


Bratislava 14. októbra 2014





Ján Podmanický v. r.
predseda výboru

